Сәулем-ай /1-нұсқа/

Айдап салдым жылқымды ақ қауданға,

Жабағы арық, тай семіз көп сауғанға, сәулем-ай.

Қуанғаннан жүрегім от боп жанар,

Ақ білегің сыбанып қой сауғанға, сәулем-ай.

Екі ғана жирен-ай,

Өңшең манат кигені-ай.

Оймақ ауыз, күлім көз,

Ғашық жардың сүйгені-ай.

Сары белден сарғайып таң атқанда,

Аққұбаша, бидай өң түн қатқанда, сәулем-ай.

Ұзақ таңға ер жігіт қайтіп шыдар,

Сары майдай толықсып қыз жатқанда, сәулем-ай.

Екі ғана жирен-ай,

Өңшең манат кигені-ай.

Оймақ ауыз, күлім көз,

Ғашық жардың сүйгені-ай.